Rīgas pašvaldības policijā (turpmāk – RPP) 27.08.2018. saņemta ieinteresētā pretendenta vēstule saistībā ar RPP izsludināto atklāto konkursu Nr.RPP 2018/12 “Par sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegādi”, ar lūgumu sniegt atbildes uz sekojošu jautājumu:

**Jautājumi**:

1. Lūdzu sniegt KASKO zaudējumu statistiku par pēdējiem trīs gadiem vai citu Jums zināmu periodu (norādot kādu), kurā tiek norādīts:

\*)Cik šajā periodā bija KASKO apdrošināšanas gadījumi (cik no tiem regresi) - katram gadam atsevišķi?

\*)Kāda KASKO atlīdzību summa eiro bija pieteikta un izmaksāta (bez regresa gadījumiem) šajā periodā (atsevišķi pa katru periodu)?

\*)Vai ir bijuši un cik daudz bojāejas un/vai zādzības gadījumi šajā laikā (atsevišķi pa katru periodu)?? Kāda bija atlīdzību summa eiro?

\*)Cik vienības katrā no iepriekš minētajiem periodiem ir bijušas apdrošinātas? Ar kādiem nosacījumiem/ pašriskiem a/m bija/ir apdrošinātas?

1. Kurā (-ās) apdr.kompānijā (-ās) drošinājās autoparks pēdējos trīs gados?
2. Vai nākamajā apdr. periodā ir plānots atjaunot autoparku? Ja jā, tad cik lielas izmaiņas ir ieplānotas? Kādi transportlīdzekļi (marka, modelis, iegādes vērtība un cita iespējama informācija) ir plānots iegadāties?

**Atbildes:**

|  |  |  |  |  |  |  |
| --- | --- | --- | --- | --- | --- | --- |
|  | KASKO apdrošināto t/l skaits | Bojājumu pašriska summa(viens gadījums, EUR) | Negadījumu skaits | Izmaksātā summa, ieskaitot remontizmaksas | Zādzības - skaits un summa | Bojāejas- skaits un summa |
| 2017 | 160 | 70,0 | 26 |  (1)  | (2) | 1 gadījums (3) |
| 2016 | 167 | 70,0 | 33 |   |
| 2015 | 166 | 50,0 | 49 |   |

 (1) RPP nav datu par pieteiktajām un izmaksātajām summām, kā arī par regresa gadījumiem, jo šāda informācija netiek pieprasīta. Visi jautājumi par autoservisu veiktajiem RPP transportlīdzekļu remontdarbiem tiek risināti ar apdrošinātājiem uz savstarpēju līgumu pamata.

(2) Zādzību gadījumi nav bijuši. Ārpus izbraukumu laika, visi RPP transportlīdzekļi atrodas RPP apsargājamās teritorijās.

(3) 2017.gadā bija viens veca operatīvā mikroautobusa bojāejas gadījums (bez personu nāves gadījumiem un ievainojumiem). Par atlīdzību informējam, ka tā bija pilna transportlīdzekļu vērtības summa, atskaitot nolietojumu un bojāejas pašriska summu.

Norādām, ka tabulā noradīta informācija ir par 2015.-2017.gadiem un nav datu par 2018.gadu, jo pašlaik ir augusta mēnesis, līdz ar ko nevar salīdzināt 2015.-2017.gadu datus ar datiem par 8 mēnešiem 2018.gadā.

1. Trīs pēdējos gadus RPP transportlīdzekļu apdrošināšanu veica šādas kompānijas:

|  |  |
| --- | --- |
| 2017 | AAS “BALTA” |
| 2016 | AAS “GJENSIDIGE” |
| 2015 | AAS “BALTIKUMS” |

1. Policijas autoparks atjaunojas katru gadu. Šogad tiek plānots iegādāties 10 jaunus mikroautobusa tipa transportlīdzekļus. Pašlaik mums nav informācijas par mikroautobusu marku, modeli, kāds tiks piegādāts pēc iepirkuma līguma noslēgšanas. Arī nav precīza informācija par citu iespējamo transportlīdzekļu iegādi 2019.gadā.